WHO WANTS TO LIVE FOREVER - Young Hearts Africa - Plectrum
September 27, 2021 September 27, 2021 Plectrum
Die rock legende Brian May en West End superster Kerry Ellis snoer kragte met Young Hearts Africa om fondse in te samel vir hartoperasies vir behoeftige kinders in Afrika met hul lied WHO WANTS TO LIVE FOREVER.
Queen se mega-treffer WHO WANTS TO LIVE FOREVER is deur May geskryf vir die rolprent Highlander in 1986 en het een van die mees herkenbare melodieë van alle tye geword. Vir hierdie eerste projek in die Young Hearts Africa inisiatief, het die lied 'n unieke en skouspelagtige klassieke rock crossover styl opknapping gekry in 'n splinternuwe verwerking deur Riaan Steyn.
Geld wat deur hierdie inisiatief ingesamel word, word geskenk aan The Children's Cardiac Foundation for Africa, benewens die 1000 Hearts inisiatief van die Christiaan Barnard Departement vir Kardiotorakale Chirurgie by die wêreldbekende Groote Schuur hospitaal en die Rooi Kruis kinderhospitaal in Kaapstad. 'Niemand kan vir ewig lewe nie', sê die Singende Chirurg, 'maar deur die geld in te samel wat nodig is om die harte van die kinders van Afrika aan die klop te hou, kan ons voortbou op 'n erfenis wat ons kinders sal kan dien lank nadat ons weg is.